
ARDELENII ȘI ROMÂNIA 


Perioade întregi din istoria noastră trebuesc studiate și înţe- 
lese ca lupte cotinuie pentru unitatea poporului românesc. Incepând 
cu licăririle conștiinţii latinităţii noastre la primii cronicari,—<noi dela 
Roma ne tragem» —,apoi cu lupta ce aduse cu o jerfă şi un eroism 
atât de impunător ca al marilor ardeleni și apoi cu munca aceia 
neîntreruptă, umilă la supraiaţă şi înălțătoare prin efectele pe cari 
le-a avut, a dascălilor ardeleni din prima jumătate a secolului al 
XIX-lea, se poate urmări mereu firul conducător al tutulor: lupta 
pentru unitatea Românilor de pretutindeni. 

Cca mai puternică Ointre aceste lupte, este aceia concretizată 
în personalitatea d-lui N. Iorga. Aceasta este lupta cara a câștigat 
victoria definitivă pe terenul cultural. Astăzi cultura românească este 
una singură şi în toate problemele culturii românești, orice glas 
autorizat din cuprinsul pământului românesc are aceiaşi valoare 
pentru toți, 

Această neîntreruptă luptă pentru unitatea culturală românească 
înseamnă pregătirea cea mai solidă şi cea mai bine organizată spre 
unitatea politică. 

In clipele pe cari le trăim trebuie să vedem îndeplinindu-se 
conclusia pregătirii noastre culturale: unifafea politică. Aceasta este 
şi trebuie să fie mai tare decât cel mai imperios imperativ, problema 
noastră istorică. Nu liniştea, nu neutralitatea, nu satisfacția cu aceia 
ce ne oferă unul, sau altul, în formă de concesiuni, sau compensații, 
nu acestea pot îi puncte de vcâcre ale situaţiei. Cine se opreşte la 
acestea, accla nu are nici un grăunte e înțelegere pen'ru problema 
politică a poporului nostru și nici o pojghiță de simţire pentru viața 
noastră istorică. 

Astfel privită problema — şi numai aşă trebuie privită — se 

înțelege că nu mai poate fi discutată ca o problemă a României, a 
Basarabiei, a Bucovinei sau a Ardealului, ci este însăşi problema 
întregului popor românesc. Şi atunci nimeni nu are privilegiul de a 
discută numai €l, sau: numai celalt, problema viitorului întregului 
neam. Ci toți au datoria de a ne lămuri cât mai mult și de a ne 
face să înțelegem cât mai adânc cât de mult se gândesc toți la 
același punct, împrejurul căruia trebuie să se concentreze întreaga 
viață românească. 

Ardelenii au o vină, că la începutul răsboiului au stat prea 
cuminţi, s'au dat la o parte, au fost timizi in a crede și mai ales 
în a spune ce cred. Şi atunci ştiţi ce sa întâmplat: în România s'a 
răspândit svonul—şi a avut cine să-l răspândească, —că Ardealul nu 
vrea unirea. Această acuzare eră o crimă. Acum alta se repetă. 
Ardelenii au început să se agite, au început să-și spună cuvântul, 
au început să ncliniştească beatitudinea familiară și de petrecere din 
regatul României, au început să devină incomozi şi atunci — poate 
că ei nu se aşteptau-—au început să îie atacați, batjocoriți, insultaţi. 
Sutele de mii cari.mor pe câmpurile Galiției, duşi de <blăstămata 
datorie» şi mai mult încă—după cum poate ceti oricine, rând de rând 
din cartea lui Tăslăuanu — de neştiința, de nesiguranța atitudinei 
României—ei cred de multe ori că luptă şi pentru România, —accsle 
sute de mii 0e jertfă tragică, datorită în nare parte și României, 
sunt lăudaţi şi pentru credinţa faţă de steagul maghiar, iar cei puţini 
cari îşi strigă la noi plângerea, durerea, chinul lor la gândul tocmai 
a jerifei acesteia ne mai pomenite, care s'ar puteă să nu aducă 
mântuirea, aceştia sunt cei huliţi. Este o crimă care trebuie să-și 
aibă capăt. Şi pentru aceasta Ardelenii au o datorie: să scrie, să 
se agite, să pună în mişcare toată viaţa noastră culturală şi politică, 
Dacă nu-şi vor indeplini ca mari misionari această datorie atuuci 
sângele românesc din câmpiile Galiției şi a Poloniei va cădeă, înainte 
de toate, pe capetele lor și numai apoi pe al României. 


Em. Panaitescu 

SPIRITUL UNGURESC IN LITERATURA 
ROMÂNEASCĂ 


D. N. lorga sa ocupat într'o conferință, pe care a ţinut-o 
anul acesta la Atencu, de natura parazitară a popoarelor turanice, 
Lipsite de o putere sufletească creatoare, incapabile de o operă 
culturală, aceste popoare, spune d-l Iorga, s'au susţinut în istorie 
prin exploatarea popoarelor subjugate. Literatura lor, instituţiile 
vieţii lor de stat, organizația lor socială, nu sunt emanaţiile însu- 
șirilor lor de rasă turanică, ci opera subjugaţilor, cari au impru- 
mutat dela dominatori numai formele externe de manifestare. 

La unguri, Kossuth-a fost slovac, de origine, Petofi sârb, 
Miksath slovac, Wekerle e șvab.. 

Muzica ungurească e compusă din melodie slave și româ- 
neşti ete. Melodia jocului lor naţional „cesardas“, e o melodie 
slovacă. 

Sufletul: unguresc n'a produs, nici. 0; operă genuină ungu- 
rească mai de seamă; un suflet greoiu, fără orizonturi, Stăpânit 
de o notă brutală şi vulgară. Străin de emoţii artistice, lumea 
sentimentelor lui c foarte redusă și gândirea fără aripi ca să se 
poată înălța dela pământ. 

Poetul ungur Ady din generaţia mai tineră are o poezie ca- 
racteristică pentru lipsa ce resonanţă artistică a sufletului maghiar. 

Un ungur paşte cirezile de vite pe pusta Ungariei. Soarele 
care apune aprinde cerul în flacări la upus. Pace coboară din cer 
şi umbrele înserării umple pusta de mister, 

In orice suflet, spune poetul Ady, acest tablou ar fi trezit o 
emoție artistică, ar fi provocat un fior. 

Ungurul care "şi paşte vitele nu simte nimic, flueră, scuipă 
Şi ca o supremă manifestare a sufletului, scoate o înjurătură. 


Am crezut necesar să scot la iveală aceste insușiri ale su- 
fletului maghiar, pentrucă sunt câte-va manifestări în scrisul ro- 
mânesc, cari nu se pot explica decât pe cale de moştenire,—prin 
cercetare la isvor. 

Un ardelean care trece munții rămâne dureros surprins, că 
în România liberă ce nevoit să se izbească de aceiaş brutalitate 
ungurească deghizată in port naţional, românesc, de apărarea 
căreia a căutat să scape trecând munții. 

E un capitol interesant de psichologie, crizele sufleteşti prin 
care trece sufletul unui român subjugat, care soseşte întâia oară 
în „[ară&. 

Pornit dintr'un mediu social, unde sentimentul naţional do- 
mină întreaga viață sufietească, şi unde acest sentiment face parte 
din acele lucruri sacre asupra cărora orice glumă e o lipsă de 
pietate şi orice ironie un sacrilegiu, sosește în țara românească, 
ca să-şi vadă acest sentiment baiocorit, ironizat şi insultat, 

li de sine înțeles că sufletul lui trece prin grozave crize, 

Să uită uluit în jurul lui și abia târziu îşi dă seama de cauza 
amarelor desamăgiri. i 

Intre România visată de el şi între România reală e o deo- 
sebire enormă. 

Se vorbeşte pretutindeni românește, așa cum "şi-a închipuit 
el, dar la suprafață nu se simte româneşte. E o pătură străină, 
— neasimilată încă, —a cărei gândire şi structură sufletească şi-a 
păstrat pecetea de origine. Aceste elemente streine nu pot avea 
comunitate de sentimente cu mulţimea de jos, de care-i desparte 
un intreg trecut ce dormitează în sufletul lor. 

In viaţa sufletească a fiecărui popor în decursul vremilor se 
fixează anumite idealuri, poporul îşi construcşte sanctuare — din 
anumite sentimente, — unde nu se poate intra decât cu capul des- 
coperit. 

Străinii neasimilaţi, fără legătură cu trecutul poporului, vor 
râde cu cinism, când ceilalți plâng,—vor da spectacole obscene în 
temple, unde mulțimea se roagă şi vor cântă arii de mănăstire în 
localuri de petrecere uşoară. 

E acelaș caz ce sar întâmpla cu unul care vine de undeva 
de pe alt continent, unde morţii se însoțesc la groapă cu cântece 
de veselie și cu jocuri, care ar începe în țara noastră să joace şi 
să strige văzând un car mortuar trecând în faţa lui. 

Nu credeă să poată găsi altă explicare a desfrâului ce se 
manifestă azi în presă, în cele mai critice momente ale istoriei 
unui popor. E o totală lipsă de venitate morală, o dezorientare 
păcătoasă și o atmosferă de cinism, care înăbușe orice sentiment 
curat de solidaritate națională, din cauza multor elemente străine 
in socictatea românească. In lipsa unui curs conştient şi normal 
al vieții sufleteşti, isbesc şi se bat valuri murdare în toate părţile. 

Intre aceste valuri e o şuviţă care prin asemănare aminteşte 
de izvor unguresc. 

Reproduc câteva exemple dintrun singur articol: 

Subiectele noastre preferate puteau fi strânse într'o singură 
frază. Ele au stat în raport cu regiunile intestinale unde se găsesc 
grupate laolaltă, „stomacul, buzunarul şi... vestul“. 

Progresul cel mai mare pe care l-a realizat hârtia, priveşte 
biletul de rendez-vous și fineta pentru closeț, iar arta decorativă 
pe faianță și porcelan şi-a găsil adevărata-i expansiune populari- 
zatoare în vasul cunoscut sub un nume interzis limbagiului literar 
convenit, 

In timpul răscoalelor din 1907, ţăranii căntau la piano, ca 
fata ciocoiului până la disperare—şi cum nu putea nici un cântec 
să apară din instrumentul totuș atât de guraliv, furioși, răsculații 
spărgeau instrumentul şi „se puneau“ întrânsul. 

Cine nu simte desfăcându-se din aceste rânduri, un miros 
greu de rândaș, — nota vulgară şt caracteriztică ungurului de pe 
pusta Ungariei. 

Acelaș suflet, care în fața tainelor naturii, scuipă și jură, în 
literatura românească, —tace glume ordinare, în vremea când su- 
fletul unui neam se agită ca o mare. 

Și se crede de talent, pentrucă are tupeu şi se zice că are 
vigoare în scris, pentrucă e vulgar și brutal. 

A. Esca 

DRUMURI POLITICE 


Ziarul „Epoca“ a adus. în discuţie o chestiune care 
de mult ar fi trebuit să se discute: drumurile ce le fac 
unii dintre fruntașii de dincolo la Bucureşti și de-acolo, 
cu mici popasuri suspecte, la Budapesta. 

Sub titlul „Drumurile d-lui Dr. Teodor Mihali“, au- 
torul articolului arată cum d-l Mihali, președintele clu- 
bului parlamentar al deputaților români naționaliști din 
Camera ungară, de câte ori vine la București — şi. vine 
foarte des! — trece mai întotdeauna mai întâi pe la Gherla, 
reşedinţa episcopului Dr. Vasile Hossu, cel mai supus 
aderent.al contelui Zzsza şi ai ideilor lui, iar în București 
se duce intotdrauna numai la d-l Marghiloman, ale cărui 
sentimente potrivnice sentimentului obştesc sunt pe deplin 
cunoscute, Autorul articolului mai spunea că. la întoar- 
cere, d-l Vrhali se oprește din nou la Gherla, ca apoi 
Episcopul Hossu a doua zi să plece la Budapesta. 

Şi efectele acestor drumuri? Autorul le rezumă în 
itoito rel e: „Pe urma acestor drumuri iarăş şi iarăș se 
răspândește în întreg Ardealul — și cu vorba și în scris — 
știrea dezolatoare pentru sufletele cinstite şi curate că 
poporul românesc de peste munţi nu ave ce să aștepte 
dela România şi că inleresele lui cer câl o mai sinceră 
și strânsă alipire de politica ungurească a contelui Tisza“, 

Ziarele românești vândute legaţiunilor germane au 
grăbit, la rândul lor, să-l compromită pe d-l Mihali ire- 
mediabil, luând apărarea nu numai persoanei d-lui Mihali 
ci și a drumurilor lui și a scopurilor urmărite prin aceste 
drumuri. Un alt ziar românesc, serios și cu bune intenţii, 
la rândul său a găsit în acest articol un amestec „regre- 
tabil“ în chestiunile interne ale Românilor de dincolo și. 
reimprospătarea unor „neînțelegeri“ dintre fraţii de peste 
munți. 

Fără a intra în polemică, ţinem să facem numai 
constatarea că, ceace face d-l V:hali nu mai este o ches- 
tiune „internă“ a Românilor de dincolo, ci atinge marea 
chestiune a întregului neam românesc și prin urmare 

discuția asupra drumurilor d-lui Mali nu este reim- 
prospătarea unor neințelegeri de dincolo, ci o datorie 
națională pe care trebuie să ai curajul s'o împlineşti. 

Cele ce s'au scris în „Epoca“ corespund până în 
cele mai mici amănunte adevărului. D-l Mzhaiz stă, într'a- 
devăr, sub influența ipnotică a episcopului Hossu dela 
Gherla, care la rândul său stă şi el sub influența con- 
telui Zisza. Este de-asemenea adevărat că d-l Mihali a 
fost în Viena în aceiaș vreme în care a fost acolo şi 
contele 7isza şi d-l Titu Maiorescu (a recunoscut-o chiar 

d-l Mihali zilele trecute în București), cum este ade- 
vărat că această atitudine a d-lui Mzhalz a stârnit în sânul 
Românilor cea mai adâncă nemulțumire. 

Cari sunt vederile episcopului /lossu se ştiu de pe 
vremea când a fost în persoană la Bucureşti și la Sinaia, 
îndată după isbucnirea războiului. Ele sunt vederile:con- 
telui Zisza pe cari leader-ul Ungariei vrea să le impună, 
prin intermediarea d-lor /lossu şi Mihali—tactorilor res- 
porsabili din România. „Datoria voastră (a fruntașilor 
români de peste munți) este să-i convingeți pe cei din 
regatul României că atât în interesul României cât și în 
nlevesul poporului românesc din. Ardeal, este ca România 
să vămână cel puțin neutră, dacă nu poate să intre în 
război alături de noi...“ 

„Numai“ atât cere contele 7isza dela fruntașii şi 
Episcopii români: de peste munţi. Să declare că interesele 
poporului românesc de peste munți sunt mai bine ocro- 
tite sub oblăduirea legilor ungurești și că prin neutrali- 
tatea României se aduc cele mai mari sacrificii Românilor 
de dincolo. 

A te pune în serviciul unor astfel de ianidiațe este 
întotdeauna, dar mai ales în vremile de astăzi o adevă- 
rată crimă națională care trebuie osândită cu toată aspri- 
mea. D-! Mihali poate că este numai un instrument în 
niște mâni abile, dar aceasta nu alterează întru nimic 
iondul chestiunii care ne preocupă pe toţi. Conștient sau 
inconștient, d-l Jzhalz servește alte cauze decât marea 

cauză a neamului românesc și de aceea ne împlinimn şi 
noi datoria de-a denunța acțiunea d-lui Mihalz ca o ac- 
țiune anti-românească. 


Dar d-l Mhah nu este unicul Român de dincolo 
care face asttel de drumuri. 

Citim, spre pildă, în „România viitoare“, inimosul 
organ naţional din Ploești că, directorul școlii comerciale 
române din Braşov, Arsenie Vlaicu se plânge în „Steagul“ 
că nu i se dau vagoane pentru porumb. (Noi nu citim 
„Steagul“, căci, dacă suntem curioşi de argumentele Ger- 
manilor, preferim să le citim în originalul german din 
„Neue Freie IP assz 

„România viitoare“ greşește când îi (aci directorului 
dela Braşov onoarea de a-l numi „frate“ și „Român“. 
Nu, Vlaicu din Braşov de! mult: nu mai este Român, și 
mai puțin frate. Redactorul şi proprietarul unei gazete 
săptămânale „Deșieplarea“, în care a publicat cele mai 
scârboase articole impotriva fruntașilor şi ziarelor din 
Regat cari cereau războiul național pentru înfăptuirea uni- 
tății noastre naționale; aderent al politicei lui Vangra, 
pe care îl apără cu orice prilej şi cu care și acum are 
întrevederi, parte în Budapesta, parte în Braşov, — acest 
domn petrece mai mult în București (unde îi dojencște 
pe ceice n'au plecat sau au dezertat dela datoria lor de-a 
apăra „patria“ pe câmpurile de bătaie din Galiţia) şi în 
Budapesta, unde işi bate joc-de ţara românească și de 
bărbaţii ei politici. 

Nu „frate“ și „Român“, ci om de „afaceri“ și agent 
austro-ungar este d-l director a! școiii comerciale române 
din Brașov, care este de mult scos, ca un :cs:0s, din 
societatea românească din Ardeal... 


Croniza: 

IN CUIBUL LOR 


Nişte treburi mau făcut să cale pragul „biuroului de informaţi- 
uni“ al Casei „Hraf: et C-nie“—o veche firmă germană care face ghe- 
sefturi de milioane la noi în ţară şi 'n tot Orientul. 

Domnul heopold Hraft-junior, reprezentantul Societăţii, e cetăţean, 
român, iar funcţionarii Casei sunt numai nemți şi evrei. 
| flm intrat într'o sală mare în care încăpeau, în voie, zece biu- 
rouri din care două erau „sistem ameriean.“ Când am deschis uşa, 
m'au privit, de sub frunţi îneruntate de socoteli, mai multe perechi de 
ochelari. 'locmai când mă gândeam cui să-i vorbesc de afacerea mea, 
mă pomenii chemat pe nume şi îndată văzui, îndreptându-se spre mine, 
o față cunoscută. Bră un domn Bekman cu care mam întâlnit de 
câte-va ori, la vânătoare în împrejurimile Bucureştilor. Inainte să mă 
întrebe ce caut acolo, se crezu dator să mă recomande colegilor lui. 
Am strâns câteva mâini şi am aflat că cei doi domni, cari ocupau 
biurourile „sistem american,“ erau procuriști şi se numeau: Rautem- 
berg, şi Miiller. Ceilalţi erau comptabili sau expeditori şi numele lor 
se sfârşeau în „berg,“ „blum* sau „man“. 

Cum pe timpurile astea grele, afacerile stagnează, chiar și 
comtabilii lui Hraft, au tot timpul să discute politică internă şi externă. 
l-am găsit mai pe toţi eu câte o gazetă pe masă, și, fiindeă amieul 
Behkmanu mai ţinea în mână ziarul „Ziua“, am îndrăznit să glumesc: 

— Cum, d-le Behkman, citeşti „Aiua“... ziua 'namează mare? 

— Şi de ce să no citese!?—mă întrebă foarte mirat funcţionarul 
lui „Kraft et C-nie“. 

N'am avut timp să-i răspund: Procuristul Rautemberg, seoţân- 
du-și ochelarii de pe nas, se amestecă în vorbă nepofitit: 

— Şi eu citese „Ziua“ regulat. In fiecare ai, o citesc... Și dum- 
neata ai so citeşti... 

— De ce? 

— Ai s'o citeşti--urmă serios domnu Rauitemberg—pentrucă si- 
arul ăsta are s'ajungă Monitorul Oficial al nostru... şi dumneata ai să 
umbli eu el în buzunar... 

— Şi de ce u să umblu en el în buzunar 7... 

—— Ce că ie prefaci că-l citeşti, când ai să treci pe la „Cezșai, 
că acolo are să iutre numai ofițerii austriaei |... 

Cu un uşor tremur în glas pe care nu-l putui opri, întrebai: 

— Şi de unde o şiii asta, domnule Rautemberg ? 

Behman sări în ajutorul lui: 

— Bl să nu ştie!... !l cunoşti pe Hennenvogel?... 

— Niă-! cunosel... Am auzi! însă de cel... 

— Bi bine, domnu Rantemberg e prietenul lui... 

— Şi încă bun — se mândri Rautemberg. — Vezi, dela el eu ştiu 
tot ce se petrece în dipleumaţia noastră... Pentrucă el esfe prieten 
şi cu Cazernin şi cu Von dem Busche... Şi dumneata cred că ştii că 
ăștea doi dictează aeum... Tot ee vrea să facă Von dem Busche, faecl... 

Şi Rautemberg vorbia cu atâfa convingere şi siguranţă, că nici 
nam găsit un cuvânt de protestare. Se vede însă că eram așa de 
schimbat la faţă, încât celalt procurist, domnul Miller, se crezu dator 
să intervie, şi, sub cuvânt că 'mi ia apărarea, "i spuse colegului, pre» 
țăcându-se că-l dojenește : 

— Ce vorbeşti fleacuri Rautemberg|... Tu nu ştii că România 
intră în acţiune ? i 

Atunci, din celalt colţ al biuroului, un roșcat,cu capul rotund ca 
o tărtăcuţă, strigă: 

— Da, intră România |... O să intre... în gaoră de şorec!?... 

la vorbele astea, toate feţele se încreţiră de mulțumire ca și 
când, în clipa ceia, ar fi venit vestea că firma „Kraft et C-nie“ a făcut 
un mare gheşefit. 

Niciodată, nu m'am simţit aşa de mic şi de cil și niciodată 
n'am avut prilejul să mă văd așa de laş şi de neputincios. Dar chiar 
dacă wași fi fost un laş, ce le-ași fi putut face ?... Ce le-ași fi putut 
spune lor, acolo, în cuibul lor? |... Fără îndoială, răzvrătirea mea i-ar 
ji făcut să râdă, să râdă pe înfundate, dar să râdă, să-şi. ascundă 
faţa lor şireată în registrele lor pline de socoteli şi afaceri. Ca să-mi 
ascund laşitatea, mam prefăcut că n'am înţeles spiritul comptabilului, 
și ca s'o curm mai repede, lam întrebat cât costă instalaţia unui Wa- 
/ter-Closet, deşi venisem să comand un butoi de ciment. 

Când am ajuns în sgomotul stradei, 'mi ţiniau urechile şi aveam 
nălucirea că, în elipa ceia, căleam pe un pământ străin, pe unde nam 
mai trecut niciodată. 

Abia aşteptam să întâlnese câţi-va prieteni, să le mărturisese 
puriarea mea atât de laşă faţă de îndrăzneala unui puchinos de comp- 
tabil neamţ. Mi-aşi fi uşurat puţin conştiinţa, cum şi-o ușurează un 
criminal după mărturisirea faptei. Dar n'am întâlnit pe nimeni, în dru- 
mul meu. fl trebuit să intru într'o cafenea. Da, cum sa nimerit: Mai 
toate mesele erau. priase de muşterii nemți cari vorbeau tare în limba 
lor, sau citeau, cu lăcomie, gazetele cu slova :noastră. Tocmai în fund, 
am deseoperit, la o masă lungă, câţi-va cunoscuţi. Mi-a mai venit cu- 
rajul. Când m'am apropiat, nimeni nu ma băgat în seamă: Ascultau 
cu toţii, eu sjinţenie, la spusele unui profesor de chimie, un bărbat de 
talia d-rului Fischer, cu fruntea bulbucată şi lucie ca vasul-rezeruor 
al unui alambie. Chimistul toemai destila o cugetare: 


— „Și de asta, noi românii, datorim existența noastră poporului 
german... 
A1, Cazaban 

CE VA FI DUPĂ RĂZBOI 


CLASIFICAREA STATELOR IN TREI CATEGORII 


Ziarul american Mezw-York Times primeşte dela cores- 
pondentul său din Roma o telegramă foarte interesantă 
asupra intențiilor Impătritei Inţelegeri privitor la situația 
internațională de după război. Prin vastele sale legături 
cu diplomaţii din toate taberele, iată ce a putut să afle 
corespendentul. 

Aliaţii au intențiunea de a da lumii un aspect cu 
totul nou după război. i 

Ei vor proceda după următoarele principii: 

Întâi. Aliaţii vor continua războiul până când Ger- 
menia și Austro-Ungaria vor fi dispuse a primi orice 
condiţii li se vor dicta. Cele patru state aliate s'au obli- 
gat în mod precis a merge cu“ războiul: înnainte până 
când toate patru vor declara în mod unanim că a sosit 
momentul de a punc capăt ostilităților. 

Al doilea. Nici Olanda, nici Statele-Unite nu vor avea 
vre-un cuvânt hotăritor 'de spus, și nici vre un all sia 
neutru. Pacea va fi dictată in mod exclusiv de cele patru 
mari puteri. 

Al treilea. In viitor în Europa nu vor exista decât 
trei clase sau categori de state. 

In clasa A vor înlra Anghia, husia, Franța şi 
Jlalia. 

In clasa B vor intra Belgia, Olanda, Serbia, Spania, 
Portugalia, Danemarca, Suedia, Norvegia, Elveţia, Romdnza, 
Grecia şi Bulgaria. 

In clasa C vor fi Boemia, Polonia, Bavaria, Croaţia, 
Ungaria și celelalte state mici în cari vor fi desmembrate 
Germania și Austria, după limitele etnice. | 

Al patrulea. Statele din clasa A vor garanta pacea 

Europei. Statele din clasa B vor avea independenţa lor 
întreagă, dar în cazuri de litigiu ele vor trebui să se supue 
arbitrajului statelor din clasa A. Statele cari se vor găsi 
în clasa C. se vor putea numi de asemenea state inde- 
pendente, dar mu vor putea să aibă armată. Fle vor avea 
numai dreptul de a ține poliţie de siguranță. Aceste state 
nu vor putea să închee convenții şi tratate internaționale, 
exceptând pe acelea cari se raportează la poştă și la 
comerţ. 

La sfârșit corespondentul lui Nez- York Times adaugă 
că Italia nu s'a hotărit să intre în război decât după ce 
i Sa dat asigurarea că va face parte din categoria A a 
statelor aliate. 


EXPLICAȚIA VITEJIEI ROMÂNEȘTI 


— PENTRU „CRONICA“ — 


Ce explică vitejia admirabilă a elementului românesc în războiul 
'ausiro-rus? Cum se poate înțelege avântul şi abnegaţia cu care asupriţii 
şi desmoşteniţii din Transilvania şi Ţara Ungurească au luptat împotriva 
liberatorilor şi pentru asupritorii lor? lată o problemă sufletească intere- 
santă de dezlegat, vrednică de pana celor mai adânci psichologi. 

Pentru noi enigma e destul de clară. Țăranul român din Ardeal, 
odată mobilizat, a avut întâi o clipă de şovăială, de revoltă. In zilele întâi 
ale mobilizării, intelectualii români din centrele de mobilizare erau asaltaţi 
de țăranii chemaţi s::b arme: 

Ce să facem? S: ne revoltăm? Daţi-ne un singur senin şi facem 
prai io: oraşul! la'ă întrebările lor, 

Da: cea mai deasă şi importantă din toate întrebările era aceasta: 

— Ce face România? Vine armata Română? 

România nu a făcut nimic. Ea nu o înţeles marea clipă istorică şi 
a lăsat să plece sute de mii de oameni în război. Aici pe câmpul de luptă 
din Galiţia, izolaţi de orice contact cu cei de-acasă, fără ziare, fără ştiri, 
o mare transformare sufletească s'a peirecut cu ei, Un ofițer întors din 

Galiţia ne povestea dăunăzi sugestiunea irezistibilă a atmosferei de război, 
de disciplină şi de abnegaţiune ostăşească a teatrului de operațiuni. Nici 
soldaţii noştrii nu au putut să-i reziste. Au mai venit şi minciunile oficiale 
despre cooperarea armatei româneşti cari au făcut să exalte o vitejie fi- 
rească, înnăscută. Omul viteaz e viteaz în orice împrejurări şi, odată în 
foc, el nu va putea să-şi dezmintă o virtute care îl stăpâneşte ca un păcat 
strămoșesc. 

Cu toate astea au fost oameni cari au găsit prilejul să făurească o 
armă contra românilor Ardeleni din propria lor vitejie. Ungurii au exploa- 
tat-o în scopul politicei lor. Nu este adevărat, spuneau gazetele ungureşti, 
că românii din Ungaria ar fi nemulţumiţi cu regimul politic supt care tră- 
iesc. E o minciună ticluită de conducătorii, de „agitatorii“ lor cari trăiesc 
din naivitatea poporului blând şi neînţelegător. Toată mişcarea naţională 
românească a fost un artificiu, o ficţiune inventată şi susţinută în mod 
meşteşugit de câte-va sute de avocați, ziarişti şi preoţi. Acţiunea lor a râ- 
mas insă fără eiect. Poporul românesc Odin Uugaria iubeşte mai mult pe 
Appony, pe Tisza şi pe Andrassy decât pe Maniu, pe Goga şi pe Vlad. 

Dovada? lacă dovada: vitejia cu care au luptat sutele de mii de 
români contra ruşilor. 

Să ne mirăm de această conştientă şi periidă mistificare a lucrurilor? 
Nimeni în Ardeal nu s'a mirat de ea. Ea eră continuarea vechiului sistem 
al presei ungureşti de a tăgădui existența unei mişcări politice româneşti 
în Ungaria. Şi de aceea nimeni nu a crezut-o, 

În România însă ea a fost crezută. O revistă politică cunoscută, a 
ridicat piatra netrebnică, aruncată de unguri. A curăţii-o, a şlefuit-o cu 
îngrijire şi a expus-o în vitrinele sale. E revista „Cronica.“ Articolui ei, 
intitulat „Ardelenii,“ reproduce cu mare exactitate şi cu perfectă înțelegere 
teza ungurească. Felicităm revista bucureşteană pentru talentul cu care ştie 
să se adapteze mentalităţii duşmanilor noştri. Oricare ziarist ungur ar fi 
mândru să semneze un astfel de articol, care, pe de-asupra i-ar mai în- 
groşa şi punga. 

De aceea suntem sigur că în curând „Budapesti Hirlap,*“ „Pester 
Lloyd,“ „Az Uisâg“ şi celelalte organe ale contelui Tisza se vor grăbi să 
reproducă articolul „Cronicei.“ Acolo, autorul va putea să-şi citească scri- 
sul în original, în limba în care articolul a fost gânoit şi conceput. Il feli- 


cităm de mai înainte pentru acest succes. 
„Tribuna“ 

CRONICA 


Politice. 





Intrunirea dela Dacia,--Dumineca trecută, cetățenii bucureşteni, 
au dat o nouă şi strălucită dezminţire calomniilor germane că în opinia 
publică curentul războinic ar îi scăzut. [Mii de cetăţeni au umplut sala. 
Oratorii au tălmăcit din nou cu mare putere nerăbdarea şi amărăciunea 
care stăpânesc mulțimea în fața situaţiunei nelămurite de astăzi, 

Cuvântarea d-lui B. Delavrancea a fost o bucată ruptă din inima 
noastră a tuturor. D. Nicu Filipescu a avut pasagii de putere apocaliptică 
vorbind de „răiuiala de după război de care mă cutremur“. Deosebit de 
remarcabil e ceeace D-sa a spus despre situația românilor de peste munţi 
după o victorie ungurească. „Dacă pierdem această ocaziune, s'a sfârşit 
cu unitatea națională. Du va mai rămâne ardelenilor decât să ia pe (lan- 
gra de şef, să devie toţi renegaţii şi să ne spună: Am pătimit de pe urma 
voastră. N'aţi voit să ştiţi de noi. Nu vă mai cunoaştem“ 

In sfârşit cităm şi din cuvântarea O-lui Take lonescu: „Să pri- 
ceapă toată lumea că victoria e sigură şi să mai priceapă ceva toată lu- 
mea, că dacă s'ar întâmpla, cecace ştiu că nu se poate întâmpla, ca să 
învingă aceea firănie, ori că am intra în război contra ei, ori că n'am intra, 
tot pierduţi definitiv am fi“. 


O nouă chestiune națională: Galiţia.—Citesc şi recitesc ce scrie 
„Pester Lloyd“ în numărul său dela 7 lulie (24 lunie) despre „ororile să- 
vârşite de Ruşi împotriva Românilor din Lemberg“. Ororile aceste sunt 
descrise de un gazetar ungur, Dr. Anton Rado, care petrece pe câmpurile 
de bătaie din Galiţia. 

Citesc şi recitesc ce scrie 2-1 Rado: „Ruşii au vestit că la 14 lunie 
a intrat în acţiune, alături de Rusia, şi România. Nimeni n'a dat, însă, 
crezământ acestor minciuni. Mai puţin i-a dat crezământ populațiunea ro- 
mânească care în Lemberg este foarte numeroasă... Ruşii au cerut apoi 
dela Români să formeze o legiune românească, care să lupte împotriva 
puterilor centrale. Românii însă au refuzat să se facă trădători, declarând 
că orice sar întâmpla, ei nu vor lupta împotriva Împăratului şi a patriei 
lor... Şi atunci au început ororile. Ruşii au intrat în cartierul românesc, 
i-au scos pe Români, bărbaţi, îemei şi copii din pat şi i-au bătut pănă la 
sânge. Pe urmă au jefuit tot avutul lor. Poetul român //rovics a fost dus 
în Rusia; proprietarul de terenuri petrolifere B/aziste, Român şi el, a tre- 
buit să-şi răscumpere viaţa cu o însemnată sumă de bani“... 

Şi altele şi altele... Le citesc şi recitesc şi începa mă dumiri. Acum 
văo mai clar. Acum ştiu unde sunt sutele de mii de Români pe cari Un- 
gurii nu vor să-i recunoască că ar trăi în Ungaria. Ei sunt toţi în capitala 
Galiției, în Lemberg... 

Şi, iată, avem acum o nouă chestiune naţională: Galiţia. 


Spionii... — Vor îi în ţara aceasta mulţi spioni germani de profesie 
Sau nu vor îi, un lucru este cert: în fiecare german poţi descoperi un a- 
gent al legaţiunilor germane, care operează pe toate tărâmurile pentru a 
demoraliza şi a intimida. 

In numărul din urmă al revistei „Flacăra“, d-l Al. Cazaban publică 
o splendidă schiţă, „/n cuibul lor“, în care ne descrie cum şi operează a- 
ceşti soiu de oameni. Reproducem schiţa în acest număr. 

Corupţia printre studenți. — Inainte cu vreo două luni ziarele 
d-lui Marghiloman anunțau cu mare bucurie, că un număr considerabil de 
studenţi dela Universitatea din Bucureşti au înfiiinţat o nouă societate stu- 
denţească, numită „Dacia“, ca o protestare „cuminte“ şi mai ales „conştientă“ 
împotriva celorlalte societăţi studenţeşti, care, puse subt protecţia „Acţiunii 
Naţionale“, terorizau lumea cu naționalismul lor de stradă... Acum aflăm, 
că societatea „Dacia“ era întemeiată cu bani de provenienţă germană, 
de către oamenii d-lui Marghiloman, cari au răuşit să cumpere câteva 
conştiinţe tinere şi slabe, încercând să le întrebuinţeze pentru scopurile lor, 
cari sânt cu totul străine de interesele acestei ţări nenorocite. După o su- 
medenie de ziare vândute şi după un şir nesfârşit de oameni maturi 
cumpăraţi şi puşi ca o ruşinoasă stavilă în calea năzuințelor noastre,—le-a 
venit acum rândul studenţilor. Ei, cari sânt vigoarea, mândria şi speranța 
unui neam, în ajunul învierii sale, ei erau sortiți să arate lumei, că Româ- 
nia nu vrea un războiu de desrobire, pentru-că nu vrea să fie mare, pu- 
ternică și liberă. Dela 50 pănă la 50.000 de mărcili s'au promis studenților, 
cari ar fi Oispuşi să batjocuriască în public pe D-nii Nicu Filipescu, Tache 
Ionescu şi alții, cari întrupează în acest moment istoric cele mai drepte şi 
mai frumoase aspirații ale neamului românesc. 

Şi ce este mai dureros, s'a găsit un fost şei de partid, d. Marghilo- 
“man, căruia nu i-a fost sâlă să sprijinească această ultimă și cea mai ti- 
căloasă încercare de corupţie germană, pe care ziare, ca Viitorul, printr'o 
greşită înţelegere a caracterului lor de partid. şi de oficialitate, cred că pot 
s-o aplaude... 

Unde sunt profesorii şi studenţii dela 13 Martie 1906, cari ari fi fost 
în stare să-şi verse sângele — pentru o reprezentaţie de teatru ?.. 


Din reviste şi ziare 








ID). Tache Ionescu și contele Andrassy. — „Revue de Hongrie“ 
a publicat deunăzi un articol, datorit contelui Andrassy, prin care se în- 
cercă să se dea o justificare a răsboiului unguresc. 

Reproducem din articolul nobilului conte aceste rânduri extrem de 
caracteristice: 

„Victoria noastră ne-ar permite să slăbim popoarele care ameninţă 
existența rasei maghiare şi care ar putea s'o mai primejduiască în viitor... 
Ne-am isbit de forţe brute, de cele mai multe ori superioare forţelor noas- 
tre şi care, mai întâi sub forma invaziunilor tariare, apoi sub acea a do- 
minaţiunei turceşti şi în urmă de tot a moscovitismului, au amenințat cu 
peirea națiunea maghiară. Sfărâmând pan-moscovitismul cu ajutorul Ger- 
maniei, ne îndeplinim misiunea .noastră istorică... Cerând în Balcani un 
echilibru dc forțe avantajoase pentru țara noastră, noi lucrăm la mărirea 
şi la îmbogățirea maghiarismului... In caz de victorie, situaţiunea naţiunei 
ungureşti va fi mai avantajoasă de cum a fost vre-odată în trecut“. 

Contelui Andrassy i-se 0ă răspunsul meritat prin ziarul „Acțiunea“ 
care pubiică subt titlul „Andrassp redivivus“ un mare articol 0e polemică 
semnat de d. Tache Ionescu. 

Ne facem o datorie şi o plăcere să redăm şi pentru cetitorii noştri 
aceste rânduri de încheiere din articolul d-lui Tache Ionescu, care cu o 
putere de analiză, cu o claritate, cu o siguranţă, şi cu o bogăţie de dovezi 
în adevăr uimitoare reduce la justa lor valoare toate încercările de misti- 
ficare ungureşti : 

Contele Andrassy are dreptate. 

Orice nepăsare orice iluzie ar fi-fatală pentru existența uneia sau 
celeilalte din două rase care se găsesc aci față în fată şi în conflict de moarte. 

Victoria Germaniei, pe care nişte mizerabili cari poartă totuşi nu 
mele de români îndrăznesc s'o salute ca zorile viitorului rasei noastre, 

însemnează de fapt mărirea şi îmbogățirea maghiarismului, prin înmor- 
mântarea coloniei romane pe care Traian a sădit-o aci, cu opt veacuri 
inainte de sosirea barbarilor maghiari pe pământul Europei. 

Contele Andrassp are dreptate. Din acest război vor eşi sdrobiți 
maghiarii sau românii. 

Diferenţa între noi şi ei este că nouă, ca să putem trăi o viaţă in- 
tegrală. ne e deajuns să ne adunăm fraţii sub dominaţia noastră. Suntem 
în deajuns de numeroşi şi obicinuiți să trăim prin noi înșine ca să putem 
statornici aci o forță reală şi un focar de civilizație. 

Maghiarii, națiune parazitară ca şi turcii, reduşi la propriul lor do- 
meniu, sunt incapabili de muncă sau de progres. 

Să-şi facă dar datoria faţă de Germani. lloi ne-o vom face pe a 
noastră alâturi de Quadrupla-Inţelegere, — alături, zicem, de omenirea în- 
treagă, fiindcă în momentul de față nu există țară în lume care să nu fie 
din punct de vedere moral în răsboi cu Germanii şi Maghiarii. 


O armată şi un mormânt... — Generalul Mustaţă a publicat în 
„Universul“ un articol în care spuncă că intrarea în acţiune a României 
acum ar îi o catastrofă şi că armata română şi-ar găsi mormântul în Carpaţi. 

Generalul Crăiniceanu răspunde acestui articol într'o expunere lu- 
minoasă şi plină de avânt care a stârnit în toate cercuriie cu adevărat ro- 
mâneşti nu numai entuziasm, ci şi caldă recunoştinţă. Reproducem din 
acest splendid articol câteva părţi: 

„Prefer mormântul într'un vâri de munte, decât viaţa într'o baltă cu 
noroiu. Zic aşa, fiindcă citii ieri, că, în starea 0e lucruri actuală pe teatrul 
de răsboiu, a vorbi de o imediată sau apropiată intrare în acţiune ar pre- 
găti mormântul armatei noastre în Carpaţi. E tragic de tot. Noroc că eu 
unul n'am vorbit niciodată de imediata sau apropiata intrare în acţiune a 
României. Din contra, am susținut totoeauna că momentul acţiunii revine 
guvernului, oricare ar îi părerea mea sau a altuia. Azi însă, declar că chiar 
în situațiunea actuală, dacă guvernul şi Suveranul ar decide intrarea în 
acţiune, armata noastră nu numai că nu şi-ar găsi mormântul în Carpaţi, 
dar, de sigur, ar culege flori şi lauri pentru gloria [ării“. 

Şi încheierea... o ironie foarte fină: 

„Eu cred că armata noastră dela soldat până la general este foarte 
veselă de alaltăeri, dar ministerul de războiu tretuie să fie foarte trist“. 

„Alaltăeri“ apăruse articolul generalului Musfafă. 


7 Petre Mocioni.—Fiul lui Eugen Mocioni a murit în luptele din 
Galiţia. Moartea tânărului vlăstar al celei mai distinse familii româneşti 
din Ungaria e o perdere reală, căci tânărul sublocotenent a îost unul din 
puţinii noştri aristocrați cu bune sentimente naţionale. 

EXPLOATĂRI PROPRII de PĂDURI de STEJAR și BRAD 


Mine Deda DE GUCRESTEA ŞI Ticaăul 


ŞI PRIMA FABRICĂ ROMANEASCĂ PENTRU 
INDUSTRIA LEMNULUI 


GHEORGHE BARBULESCU 


(PLOESTI) 





CURȚEI REGALE 


CENTRALA: |. FABRICA; 
CALEA CAMPINEI No. 64 | CALEA OILOR No. 114-118 
FILIALA: VIA STELA, VALEA-CĂLUGĂREASCĂ 
Raion special pentru Mobile și Tâmplărie în orice sti! și de comandă 
PARCHETE SPECIALE DE STEJAR 

COLABORATORI: Li 


Zaharia Bârsan, Sever Bocu, Dr. C. Bucşan, D. N. A 
Ciotori, luliu Enescu, Aurel Esca, I. Al-George, lon Moţa, 
Em. Panaitescu, Gh. Popp, Virgil Al. Popescu, N. I. | 
- Rusu, Iosif Schiopul, Dr. O. Ghibu, Gh. Stoica, LU. 
Soricu, Oct. C. Tăslăuanu. 

Toate cererile de abonament, schimbările de adrese, 
reclamaţii asupra numerilor neprimite, plafa abonamente- 
lor se vor [ace la Administrația revistei: Craiova, Tipo- 
-drafia „Ramuri“, Str. Liceului No. 6, 








ABONAMENTUL: | 


| an — 10 lei | 6 luni —5 lei 


